Na temelju članka 17. stavka 1. točke 3. Zakona o sustavu civilne zaštite („Narodne novine“, broj 82/15), članka 12. stavka 2. Pravilnika o metodologiji za izradu procjena ugroženosti i planova zaštite i spašavanja („Narodne novine“, broj [30/14](http://www.duzs.hr/download.aspx?f=dokumenti/Clanci/pravilnikmetodologijazaizraduprocjenaugroenostiiplanovaZIS.pdf) i [67/14](http://www.duzs.hr/download.aspx?f=dokumenti/Razno/Pravilnik-izmjeneidopunePlanZiS.pdf)), a na prijedlog općinskog načelnika Općine Unešić i uz suglasnost Državne uprave za zaštitu i spašavanje, Područni ured za zaštitu i spašavanje Šibenik (KLASA: 810-03/17-04/04, URBROJ: 543-16-17-2, od dana 21. ožujka 2017), Općinsko vijeće Općine Unešić donosi

 **O D L U K U
o određivanju pravnih osoba od interesa za sustav civilne zaštite
na području Općine Unešić**

**Članak 1.**

Ovom se Odlukom određuju pravne osobe od interesa za sustav civilne zaštite na području Općine Unešić s ciljem priprema i sudjelovanja u otklanjanju posljedica katastrofa i velikih nesreća.

**Članak 2.**

Pravne osobe iz članka 1. ove Odluke određuju se kako slijedi:

1. Stožer civilne zaštite Općine Unešić
2. Postrojba civilne zaštite Općine Unešić
3. Povjerenici civilne zaštite
4. DVD Unešić
5. HGSS stanica Šibenik
6. Gradsko društvo Crvenog križa Drniš
7. Dom zdravlja Šibenik- ambulanta opće medicine Unešić
8. Lovačko društvo „Prepelica“.

**Članak 3.**

Pravnim osobama iz članka 2. ove Odluke dostavljaju se izvodi iz Plana zaštite i spašavanja Općine Unešić.

Pravne osobe iz članka 2. ove Odluke izrađuju svoje operativne planove u kojima se utvrđuju postupci i način realizacije operativnih zadaća.

**Članak 4.**

Ova Odluka stupa na snagu osmoga dana od dana objave u „Službenom vjesniku Šibensko – kninske županije“.

 Danom stupanja na snagu ove Odluke prestaje važiti Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Unešić od dana 19. studenoga 2015. godine („Službeni vjesnik Šibensko-kninske županije“, broj: 1/16).

KLASA: 810-05/17-01/19

URBROJ:2182/07-17-1

Unešić, 07. travnja 2017. godine

**OPĆINSKO VIJEĆE**

**OPĆINE UNEŠIĆ**

 **PREDSJEDNIK:**

 **Ante Božić, v.r.**